Den andre Eelam-krigens tidslinje

Den andre Eelam-krigen er navnet for den tredje fasen i den etniske konflikten på Sri Lanka mellom den srilankiske regjeringen dominert av singaleserne og den tamilske separatistsbevegelsen LTTE i årene 1990 til 1995. Etter de indiske fredsbevarende styrkene hadde blitt viklet inn i en væpnet konflikt med LTTE, skulle den pågående geriljakrigen med grusomheter begått av begge parter, bli meget upopulær i India. Etter det indiske regjeringsvalget i 1989 hadde sluttet med en ny regjering som avløste den forrige, startet det indiske IPKF retretten fra Sri Lanka, sluttført i mars 1990. Det kom også et regjeringsskifte i Sri Lanka med president Ranasinghe Premadasa som anmodet inderne om å forlate landet og deretter innledet forhandlinger med den tamilske bevegelsen LTTE. Men fredsforhandlingene mislyktes, og LTTE startet de første krigshandlingene etter våpenhvilen var brutt den 10. juni 1990 ved å innta et stort antall politistasjoner i nordlige Sri Lanka og deretter beleiret de fleste militærbaser det srilankiske militæret hadde vendt tilbake til.

Den andre Eelam-krigen var i mye større grad enn tidligere, en konvensjonell konflikt mellom større militære styrker i flere operasjoner, men den så også omfattende overgrep på sivilbefolkningen av alle parter under stridighetene og systematiske overtredelser av LTTE. Noe av det verste er den etniske fordrivingen av de omlag 28 000 muslimer fra Jaffna som hadde kommet under LTTEs kontroll i september 1990. Tamiltigrene gjennomførte flere brutale massakrer på den muslimske andelen av sivilbefolkningen i disse årene, og sendte ut deres svarte tigre på hensynsløse selvmordsangrep med kraftige eksplosiver i både attentater mot myndighetspersoner inkludert selve president Premadasa, og mot politiske, militære og sivile mål.

Militært sett hadde begge parter både meget store tilbakeslag og vekslende stor suksess uten at et avgjørende oppgjør om krigens utfallet var mulig. Tamiltigrenes dyktighet i kamp og geriljakrigføring forlenget konflikten mot de srilankiske militære som hadde problemer med moral og prestasjoner. Under valgene i 1994 ble regjeringspartiet UNP slått og erstattet med en koalisjonsblokk som bestod av flere partier under ledelse av Chandrika Kumaratunga som lovet fredsforhandlinger med mulig utsikt mot en fred med LTTE. En våpenstillstand som ble innført i januar 1995, avsluttet den tredje fasen i krigen.

 1990 
 Politimassakrene i juni 1990. Etter våpenhvilen var brutt, gikk LTTEs militante til angrep på et stort antall politistasjoner i nordlige og østlige Sri Lanka og tok disse, ofte ved direkte kamp, men de fleste overga seg. Over 899 politimenn ble ført bort av tamiltigrene som henrettet et stort antall i løpet av dagene etter 10. juni. Mellom 400 og 600-700 politimenn skal ha blitt drept. 113 fra byen Kalmunai ble massakrert.
 Beleiringen av Jaffna fort 19. juni- 26. september. Over 210 militære og politimenn ble omringet av LTTE-militante som startet en 107 dager lang beleiring fram til 26. september. Beleiringen ble senere brutt av regjeringsstyrkene som evakuerte garnisonen med lite tap. Det hadde vært store sivile tap i Jaffna by som lå mot Jaffna fort under kryssilden og flyangrepene i løpet av beleiringsslaget.
 Slaget om Kokavil 27. juni- 11. juli. LTTE etter å ha avskåret garnisonen i byen Kokavil fra omgivelsene, innledet de en to uker lang beleiring. Alle gjenværende regjeringssoldater, 69 i alt, ble utryddet av tamiltigrene.
 Kalmunai-massakren etter 20. juni til juli. Militære gikk amok og bedrev en rekke overgrep i området der rundt 42 var drept den ene dagen. En tamilsk politiker hevdet at over 160 var blitt drept som et resultat av de srilankiske regjeringssoldatenes overtredelser. UTHR mente at området siden 20. juni hadde sett over 250 døde og 1 000 forsvunnede i løpet av kort tid.
 30. juni: UTHR hevdet at det var sett over 7 000 døde under overgrepene av regjeringen og militæret rettet mot den tamilske befolkning bare i denne måneden under krigen.
 10. juli: SLNS «Edithara» ble sterkt skadet i krigens første maritime selvmordsangrep av en båt bemannet med tre svarte tigre. Ombord på det store flerrolle-skipet var 6 drept ved Valvettiturai utenfor Jaffna-halvøya.
 Operasjon Thrivida Balaya 12. juli- 26. september. Regjeringshæren under ledelse av kommandant Kobbekaduwa utvidet deres besittelser fra Karainagar marinebase på øyene Kayts og Mandathievu utenfor Jaffna-halvøya. Fra øya Mandathievu klarte regjeringsstyrkene etter flere forsøk å evakuerte Jaffna fort. Over 41 militære var drept, det er påstått av LTTE hadde et tap på nær 400 døde.
 17. juli: I Batticaloa-distriktet var 27 døde funnet drept på Lake Road vegen, trolig av regjeringslojale krefter. Disse var blant de over 2 500 døde i østlige Sri Lanka sommeren 1990.
 29. juli: Tamiltigrene myrdet 10 muslimer i Samanthurai i Batticaloa-distriktet.
 Kattankudi-moskemassakren den 4. august. Over tretti tamilske militante stormet fire moskeer i byen Kattankudi i Batticaloa-distriktet der de massakrerte over 147 muslimer.
 Operasjon Gajasinghe i juli. Generalmajor Denzil Kobbekaduwa startet en mindre operasjon for å trekke ut styrkene i Kilinochchi til Paranthan med ferskvannskilder som måtte sikres og Elefantpasset som utgjorde leddet mellom Jaffna-halvøya og resten av landet. Operasjonen var en suksess. 15 militære døde og 42 sårede mot et tap på 68 drepte tamiltigrene.
 5. august: LTTE massakrerte 17 muslimske bønder i Mulliyankadu, Ampara-distriktet.
 6. august: LTTE massakrerte 33 muslimer i Ampara-distriktet.
 11. august: 116 muslimer ble massakrert i Eravur-området av tamiltigrene.
 13. august: LTTE overfalt en lastebil som hadde med seg 25 muslimske passasjerer fra Negombo på Kokuvil i Weli Oya ved Pulmoddai – 14 ble drept.
 Sathurukondan-massakren den 9. september. Opptil 76 tamilske flyktninger fra tre landsbyer i Batticaloa-distriktet øst i landet ble massakrert av muslimske ungdommer og srilankiske militære, en av de ansvarlige – generalmajor Ananda Weerasekera – ble stilt til ansvar for udåden i 2000. Over 180 tamilske flyktninger var drept eller forsvunnet i området rundt Eravur.
 21. september: Pudukudiyirippu-massakren i Ampara, LTTE slaktet opptil 15 muslimske sivile som ledd i en terrorkampanje mot den muslimske befolkningen i krigen med mange hundre drepte på få måneder.
 Operasjon Jayasakthi september. Fra den viktige militærbasen i Palaly nord på Jaffna-halvøya lanserte regjeringshæren en offensiv for å utvide deres territoriale besittelser og dermed presset tamiltigrene lengre vekk fra egne installasjoner. Kankesanthurai-havneområdet ble forbundet med Palaly militærbase som dermed fikk en vital havn mot havet. 24 militære døde under kampene mot opptil 140 LTTE-militante ifølge en regjeringsrapport.
 11. oktober: Regjeringen erklærte at krigens første tre måneder hadde sett 1 029 drepte politimenn og militære (hvorav 667 politimenn samt 352 savnede ikke medregnet) mot erklærte tap hos LTTE på 1 429 døde.
 23. november: To svarte tigre utløste en bilbombe i Manakulam militærleir, 3 militære ble drept.
 13. desember 1990: MV «Sunbird», et frakteskip brukt for frakt og smugling av sjøtigrene, ble beslaglagt av myndighetene på Penang i Malaysia. Lasten ombord på frakteskipet var meget stort, inkludert delvarer for byggingen av en miniubåt i India.

 1991 
 17. februar: I Mannar-området ble en militærkolonne overfalt av 400 tamiltigre som drepte opptil 44 militære.
 Havelock Road-terrorangrepet den 2. mars. En bilbombe gikk av på Havelock Road ved politihovedkvarteret der forsvarsminister Ranjan Wijeratne hadde hatt et møte, hadde kjørt ut i sitt pansrede kjøretøyet. Wijeratne ble momentant drept sammen med 18-29 andre av den usedvanlig kraftige bilbomben. 73 andre ble også skadet.
 19. mars: Et selvmordsangrep på Silavathurai militærleir av en svart tiger i en bilbombe, drepte 5 militære.
 24. mars: Terrorangrepet i Bogamuyaya, Akkaraipattu: LTTE utløste eksplosiver i det muslimske markedet der 9 ble drept og 32 andre såret.
 3. april: Sjøtigrene i to båter skjøt på flere fiskerfartøyer, drepte over 10 personer og 16 andre forsvant til sjøs utenfor Keviliya ved Trincomalee på østkysten.
 21. april: 21 sivilister ble massakrert av LTTE-militante i landsbyen Niyadella.
 Attentatet på Rajiv Gandhi den 21. mai. Den tidlige statsministeren Rajiv Gandhi deltok i en lokal valgkamp for en kandidat av kongresspartiet i Tamil Nadu da han ble drept ved et selvmordsangrep av en kvinnelige svart tiger ved navn Thenmuli Rajaratnam sammen med 14 andre. LTTE innrømmet senere deres delaktighet i attentatet.
 4. mai: To svarte tigre på en båt med eksplosiver ombord angrep og senket skipet SLNS «Abitha» i Trincomalee havn. 5 militære ble drept under selvmordsangrepet.
 11. mai: Et selvmordsangrep med eksplosiver rammet et krigsskip på Kankesanthurai (KKS) havn på Jaffna-halvøya. 3 ble meldt drept. Tre svarte tigre deltok i angrepet.
 12. juni: En bombe plantet av LTTE i Manmunai-fergen eksploderte ved Kokkadicholai i Batticaloa-området. 10 sivilister ble drept. En militærkonvoi var sendt ut på landsbygda.
 Kokkadichcholai-massakren den 12. juni. Militære gikk amok i området som hevn for en mineeksplosjon der to regjeringssoldater var drept. 67 ble funnet drept, og 56 andre var meldt savnet, formodentlig døde. Mellom 123 og 152 personer ble sagt å ha blitt massakrert.
 Terrorangrepet i Colombo den 21. juni 1991. En selvmordsbomber sprengte seg utenfor den militære JOC (Joint Operations Command) bygningen i Colombo. 12 døde og 85 sårede.
 27. juni: En buss ble ødelagt med claymore-miner av tamiltigrene i Lahugala, Ampara-distriktet. 16 ble drept, 8 andre såret – alle sivile.
 5. juli: Et Y-8M transportfly krasjet ved Iyakatchitchy, 20 ble drept. Det ble sagt at LTTE skulle ha noe å gjøre med flyulykken.
 6. juli: 18 sivile ble massakrert av LTTE-militante på Pudur-området, Jaffna-halvøya.
 Det første slaget om Elefantpasset 10. juli til 9. august 1991. LTTE lanserte en offensiv mot den befestede leiren på Elefantpasset, men ble hindret av en motoffensiv fra SLA.
 10. juli: Militære massakrerte 13 til 21 tamilere i landsbyen Kinniyadi vest for Kiran.
 Operasjon Balavegaya 14. juli-9. august 1991. SLA bisto garnisonen på Elefantpasset og slo tilbake LTTEs offensiv etter et blodig slag. 202-400 SLA-militære og 573 til 1 000 tamiltigre ble drept.
 Operasjon Ashaka Sena juli. Mens slaget om Elefantpasset pågikk, lanserte SLA (Sri Lanka Armé) en avledningsoffensiv for å hindre LTTE-forsterkninger fra Weli Oya-distriktet nordover.
 Operasjon Lightning 28. august–september. Generalmajor Denzil Kobbekaduwa startet en offensiv med 4 000 soldater i Weli Oya-distriktet fra byen Gajapura. Etter over en måneds kamp trakk SLA seg ut med et tap på 150 døde og sårede. LTTE hevdet de hadde mistet 200 døde hvorav 56 kvinnelige mot over 300 SLA døde.
 16. oktober: En militærkonvoi ble overfalt på veien fra Kokkilai-basen i Mullaittivu-området av tamiltigrene. 30 regjeringssoldater ble drept og 70 andre var såret mot et tap på 14 drepte tamiltigre.
 November: Sjøtigrenes frakteskip MV «Tongova» ble stoppet og ransaket av den indiske marinen som fant en last av våpen og ammunisjon samt panservernvåpen. Lasten og skipet ble beslaglagt.

 1992 
 26. januar: Terrorangrep på en buss mellom Arantalawa og Borapola av LTTE med eksplosiver, 9 ble drept.
 Terrorangrep i Ampara by den 10. april. En bombe plantet av LTTE-terrorister i en buss drepte 25 sivile og 1 politimann og 35 andre, deriblant to militære ble også skadet.
 10. april: En bilbombe eksploderte i Maharagama, 8 ble drept mens 24 andre ble såret. Det ble sagt at LTTE sto bak.
 Polonnaruwa-massakren den 29. april. LTTE gjennomførte en massakre på mellom 56 og 69 muslimske sivile. Dette førte til represalier av væpnede muslimske paramilitære som tok 49 tamilske menn av dage.
 2. juni: En sivil buss ble stoppet av tamiltigrene som skjøt og drepte 15 passasjerer, deriblant en politimann ved 209. Mile Post i Ampara-distriktet. 3 som også var truffet, overlevde.
 15. juli: En buss ble stoppet av LTTE-militante som tok ut og drepte 19 muslimske passasjerer i Kirankulam, Batticaloa-distriktet.
 Mylanthanai-massakren den 9. august. 35 tamilske sivile ble drept i en massakre av militære fra en nærliggende base i Batticaloa-distriktet. De skyldige ble arrestert, men senere kjent uskyldig i en fadeseaktig rettssak.
 Terrorangrepet i Trincomalee den 30. august 1992. En bombe plantet, trolig av LTTE, eksploderte i en buss, drepte 9 sivile og såret 34 andre på bussholdeplassen.
 Terrorangrepet i Saindamaradu den 1. september 1992. En bombe eksploderte i Saindamaradu-markedet i Kalmunai-området, 22 ble drept og 67 andre ble såret.
 10. september: En ferge ble ødelagt av eksplosiver av tamiltigrene på Allai-innsjøen ved Trincomalee. 22 militære og 7 sivile ble drept, 3 andre såret.
 Palliyagodella-massakren den 15. oktober 1992. Den muslimske landsbyen Palliyagodella i Polonnaruwa-området ble utslettet av tamiltigrene som massakrerte mellom 109 og 182 sivile, 12 politimenn og 8 militære i en av krigens verste overgrep. 83 andre ble såret.
 16. november: Attentatet på viseadmiral Clancy Fernando på veg fra sitt hjem til marinehovedkvarteret i Colombo angrepet av en selvmordsbomber. Viseadmiralen ble momentant drept sammen med 5 andre. To svarte tigre kjørte sin motorsykkel inn i viseadmiralens kjøretøy.
 1993 
 16. januar: Den indiske kystvakten oppdaget og stoppet et frakteskip i Bengalbukta som het MV «Ahat», eid av sjøtigrene med ti høytstående medlemmer av LTTE – blant dem Sathasivam Krishnakumar (bedre kjent som Kittu) ombord. Etter kystvakten hadde stoppet skipet, lot Kittu besetningen få lov til å dra vekk før han sprengte seg sammen med de andre i selvmordsaksjonen.
 Attentatet på president Ranasinghe Premadasa den 1. mai 1993. Under 1. mai-feiringen på Armour Street, Colombo ble president Ranasinghe Premadasa drept av en selvmordsbomber som også drepte 13 andre og såret over 23 personer under bombeeksplosjonen.
 25. juli: Angrepet på Janakapura i Weli Oya. En militærbase omringet av singalesiske settlere som hadde flyttet til nærområdet rundt leirkomplekset, ble inntatt og plyndret, deretter ødelagt av tamiltigrene som jaget bort restene av garnisonen. Rundt 65 militære ble drept eller meldt savnet, 9 singalesiske sivilister ble massakrert. To T-55 stridsvogner ble tatt av LTTE.
 25. august: To srilankiske patruljebåter, P115 og P121, ble angrepet med selvmordsbåter av sjøtigrene. I denne måneden hadde det vært flere sjøsammenstøt i Kilali-lagunen mellom Jaffna-halvøya og nordkysten av Sri Lanka.
 Sjøslaget utenfor Point Pedro den 29. august. Sjøtigrene med egne kampfartøyer gikk til angrep på en Dvora hurtiggående patruljebåt, P 484, som ble senket i løpet av kampene. 13 SLN (Sri Lanka Navy) gaster omkommet. Med det hadde sjøtigrene vunnet herredømmet over store deler av farvannet rundt Jaffna-halvøya.
 Operasjon Yal Devi 28. september til 4. oktober 1993. Fra Elefantpasset rykket store styrker mot de nyetablerte sjøbasene på Kilali-området mot Jaffna-lagunen, men ble etter flere dager stoppet av sterk motstand tross deres erobring av tettstedet Kilali, og måtte slå retrett tilbake til deres baser i Elefantpasset. 111 regjeringssoldater ble drept.
 Operasjon Thavalai 11.-12. november. LTTE lanserte en offensiv fra land og fra sjøs med overføring av hundrer av tamiltigre med båter til sjøbasen Nagathevanthurai som raskt ble erobret, deretter selve militærbasen i byen Pooneryn. 441 regjeringssoldater ble drept og 200 andre meldt savnet, trolig likvidert av tamiltigrene som mistet hundrer av menn.
 11. november 1993: To Dvora-klasse patruljebåter ble skadet av en selvmordsbåt i farvannet utenfor Jaffna-halvøya.

 1994 
 Terrorangrepet i Rambeva, Anuradhapura den 19. januar. En bombe i en buss eksploderte, drepte 10 singalesiske passasjerer og 51 ble også såret.
 16. mars: Sjøtigrene gikk til angrep på ti fiskefartøyer utenfor Kudiramalai, Puttalam og massakrerte 17, 5 andre ble meldt savnet.
 Sjøslaget ved Mannar-øya den 19. september. Sjøtigrene gikk til angrep på et større patruljefartøy, SLNS «Sagarawardene». Med to selvmordsbåter ble patruljefartøyet som hadde kommet inn i kamp med flere pansrede båter, senket. 25 ble meldt savnet eller omkommet.
 Terrorangrepet i Colombo den 24. oktober under presidentsvalget. Presidentkandidat Gamini Dissanayake for UNP ble drept i et terrorangrep med en kvinnelig selvmordsbomber som sprengte seg i en folkemengde på Thotalaga Junction i Colombo. 58 ble drept og 75 andre skadet i eksplosjonen som momentant drepte Dissanayake.

 Se også 
 Den etniske konflikten på Sri Lanka

 Eksterne lenker 
 Asia Times Sri Lanka the untold story av K.T. Rajasingham
 Sea Tigers- threat to Indian security
 UTHR: Report 13, Chaper 6. 
 UNHCRs rapport om interne vold fram til 1994
 Keesing`s News Archives

Kategori:Den etniske konflikten på Sri Lanka
Kategori:Tidslinjer